मई में जारी की थी कॉलेजों की लिस्ट, दिसंबर तक भी नहीं मिली एफिलिएशन
सुप्रीम कोर्ट ने 30 मई तक 45 बीएड कॉलेजों को एफिलिएशन (संबद्धता) देने के लिए कहा था लेकिन डीएवीवी ने दिसंबर तक भी चार कॉलेजों काे एफिलिएशन के लेटर जारी नहीं किए। प्रबंधन ने दिखावे के लिए 41 कॉलेजों को बिना निरीक्षण किए संबद्धता जारी कर कार्यपरिषद से मंजूर करवा लिया। इनमें से दर्जनभर कॉलेजों को पिछले माह एफिलिएशन दी। हालांकि यूनिवर्सिटी ने मई में ही कॉलेजों की लिस्ट जारी कर दी थी। खंडवा कॉलेज के साथ लिबरल, एनी बेसेंट और एक अन्य कॉलेज की एफिलिएशन यूनिवर्सिटी ने रोक रखी है। बताते हैं जिन खामियों की बात इन कॉलेजों में की जा रही है, उससे ज्यादा खामियां अन्य कॉलेजों में पाई गईं। 45 बीएड कॉलेजों में 4600 सीटें हैं। इनमें से 2800 सीटों पर एडमिशन हुआ है।
उधर, कार्यवाहक कुलपति प्रो. आशुतोष मिश्रा ने कहा कि सुप्रीम कोर्ट के आदेश अनुसार लिस्ट जारी कर दी थी तो एफिलिएशन रोकने का सवाल नहीं उठता। जिन कॉलेजों में खामियां हैं, उन्हें तत्काल दूर करने का कहेंगे।
awa_Deva hin_Deva hin_Deva